AFRIKAANSE OPSOMMING: Die studie is uitgevoer omdat globale tendense in SuidAfrikaanse kondisies die behoefte vir saamwerkspasies toon. Die doel van die studie is om die ontwikkelingsbestuurder van saamwerkspasies te ondersteun in die ontwikkelingsproses. ’n Gegrondeteorie metodologie is gebruik om ’n konsepsuele raamwerk te ontwikkel. Die konsepsuele raamwerk het gebruik gemaak van die Komitee vir Professionele Konsultante Ooreenkomstematriks (KPKO) as riglyn. Die KPKOmatriks benoem die rolle en verantwoordelikhede van alle partye wat betrokke is in ’n konstruksie projek vir die lewensiklus van die projek, insluitend die ontwikkelingsbestuurder. Vereistes is by die algemene rolle en verantwoordelikhede van die ontwikkelingsbestuurder gevoeg. Hierdie vereistes kan in vier hoofkategorie verdeel word. Saamwerkspasie vereistes sluit in die gebruik van ’n tipologiematriks van ’n saamwerkspasie se lede, algemene karakteristieke van ’n saamwerk spasie sowel as spesefieke vereistes vir die keuse van liggings. Opknappingsvereistes sluit in die toepassing van die energie opknapping, vakante geboue of dele van geboue, buigbare opknappingsontwerp sowel as ’n deeglike evaluering van die opknappingseienskappe. Volhoubare vereistes sluit ’n minimum vierstergroengradering volgens die groenbouraad van Suid Afrika in sowel as verskeie bykomende vereistes om die kantoorwaarderingsinstrument te gebruik. Vereistes vir konstruksiebestuur sluit die gebruik van ’n agtstapmetode in wat gemik is op die vermindering van afval in opknappingsprojekte deur die toepassing van skraal konstruksiebeginsels. Die studie is bekragtig deur ’n teoretiese gevallestudie te doen oor ’n saamwerkspasie wat in die tweede helfte van 2018 voltooi is. Na die teoretiese gevallestudie, is vakkundiges in die industrie met die resultate van die gevallestudie en die konseptuele raamwerk genader om verdere insette oor die konsepsuele raamwerk te versamel.